UUTISANKKURIT SANAN ÄÄRESSÄ
Shalom ja tervetuloa seuraamaan ohjelmaa.
Olen TV7 Israelin toimituspäällikkö Jonathan Hessen,
Kanssani studiossa on ystäväni ja kollegani Jair Pinto.
Avataanko ohjelma rukouksella?
Toki. Kiitos. Kiva olla täällä.
Rukoillaan yhdessä.
Isämme taivaassa, kiitos tästä päivästä -
ja mahdollisuudesta olla täällä ystävien kanssa ja puhua -
Raamatusta ja TV7:n työstä Israelissa.
Siunaa sanamme.
Siunaa katsojia kotona.
Siunaa Jonathania, minua ja tiimiä.
Jeshuan Messiaan nimessä, aamen.
Jonathan, mistä puhumme tänään?
Tahtoisin aloitta lyhyellä Psalmilla.
Se on ensimmäinen Psalmi, Psalmi 1.
Mielestäni jokaisen tulisi lukea tämä Psalmi ainakin kerran päivässä,-
jotta se pysyisi mielessä.
Jos minä luen hepreaksi, lue sinä se sitten englanniksi.
Rakastan näitä jakeita. Muistan, kuinka leireillä lapsena -
opettelimme koko Psalmin ulkoa. Leirin tavoite oli osata se ulkoa.
Luen sen englanniksi.
"Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia -
ja tutkistelee hänen lakiansa päivät ja yöt!
Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy.
Niin eivät jumalattomat!
Vaan he ovat kuin akanat, joita tuuli ajaa.
Sentähden eivät jumalattomat kestä tuomiolla -
eivätkä syntiset vanhurskasten seurakunnassa.
Sillä Herra tuntee vanhurskasten tien, mutta jumalattomain tie hukkuu."
Aamen. - Aamen.
Tähän keskittyy Uutisankkurit Sanan ääressä -ohjelma -
sen lisäksi tietysti, -
että kerromme uutisia TV7 Israelin työstä.
Keskustelemme tänään työmme eettisistä kysymyksistä -
ja Raamattuun perustuvista näkökulmista.
Lisäksi pohdimme, mihin suuntaan meidän tulisi mennä -
ja mitä Herra on johdattanut meitä tekemään.
Niinpä osana tätä kannustan kaikkia katsojia -
rukoilemaan TV7:n Israelin ja yleisesti TV7:n puolesta, -
jotta pystymme kuulemaan Herran sanat ja ottamaan niistä vaarin -
vaeltaaksemme Hänen tahdossaan.
Tutkiskelemme jatkossakin Herran Sanaa ja lakia päivät ja yöt, -
jotta voimme todella noudattaa Hänen periaatteitaan ja perustustaan.
Tarvitsemme rukoustukea pysyäksemme oikeassa kurssissa.
Ehdottomasti. Se oli sydämelläni.
Halusin todella korostaa, -
että tässä ei ole ainoastaan Jerusalemin tiimi -
tai TV7-tiimi Suomessa, Virossa tai Ruotsissa -
tai veljet ja sisaret Romaniassa.
Tämä kaikki on mahdollista, koska me kaikki teemme tätä yhdessä.
Samaan aikaan tarvitsemme hengellistä apua ja tukea -
rakkailta veljiltä ja sisarilta eri puolilta maailmaa.
Rukoilkaa puolestamme, jotta seisoisimme yhdessä.
Työhömme kuuluu muun muassa havaintojen tekemistä uutisista, -
ajankohtaisten tapahtumien taustoitusta -
ja havaintojen tekemistä ajasta, jossa elämme.
Tätä kaikkea me teemme.
Olemme saaneet siinä monien ihmisten ja Jumalan itsensä suosion.
Hän on antanut työmme menestyä ja avannut meille ovia -
ainutlaatuisiin mahdollisuuksiin, -
jotta voimme ymmärtää kentän tapahtumia kaikkialla siellä, -
mikä on Hänen antamansa mandaatin rajoissa.
Se vaatii veronsa.
Siihen liittyy hengellistä sodankäyntiä ja haasteita.
Haasteita olisi niin pitkä lista, ettei niitä pystyisi edes laskemaan.
Ja koko aihe, uutiset Israelista ja Lähi-idästä, on hyvin tulenarka.
Uskomme, että paholainen ja pahat henget -
pyrkivät vahvasti muuttamaan näkökulmaa -
ja eristämään sen Jumalan lupauksista, -
niin että maailma keskittyisi johonkin muuhun: ihmiseen ja vääriin asioihin.
Meidän täytyy keskittyä, ja tarvitsemme apua -
voidaksemme uutisoida oikealla tavalla.
Jumalan Sanassa paholaista kutsutaan eksyttäjäksi.
Se on jotain, missä aluksi -
entinen presidentti Donald Trump alkoi käyttää valeuutinen-termiä -
eri järjestöistä, jotka johtavat ihmisiä harhaan.
Oivalsin silloin, että se oli väärä termi käytettäväksi, -
sillä mediaorganisaatiot -
ja yksittäiset ihmiset, eivät vain organisaatiot, -
joko valtavirrassa tai valtavirran ulkopuolella -
johtavat harhaan mutta eivät välttämättä valehtele räikeästi.
Käytännössä he toimivat niin, että he varmistavat, -
että kuvat asetellaan niin, että ne kertovat heidän narratiiviaan.
Uutisjutussa käytettäviä sanoja -
vääristetään sillä tavalla, -
että se vaikuttaa julkiseen mielipiteeseen.
Uutisjuttujen polttopiste -
antaa paljon enemmän tietoa siitä, mikä tukee heidän intressejään.
Vähemmälle huomiolle jätetään ne tosiasiat, -
joita he eivät halua korostaa.
Se on paljon hienovaraisempaa, ja sen suhteen on oltava varovainen.
Se on paljon hienovaraisempaa kuin suoranainen valehtelu.
Ja on hyvin valitettavaa, -
että jopa kristilliset järjestöt, joita olen seurannut, -
ovat johtaneet joukkoja harhaan.
Ja lukuisat ihmiset, jotka työskentelevät uutisten parissa, -
tutkivat verkkoa ja pääsevät käsiksi julkisiin tietoihin -
riippumatta siitä, ovatko he totuudellisia vai eivät, -
se on eri asia kuin ajatellaan.
He eivät todellisuudessa ole yhteyksiä tiedustelupalvelujen sisäpiireihin.
He eivät todellisuudessa kykene ymmärtämään kentän tapahtumia.
He voivat matkustaa kohteeseen -
ja ottaa valokuvia vihamielisessä ympäristössä -
saavuttaakseen oikeellisuutta tai uskottavuutta.
Sitten he tulevat esiin ja sanovat kaikenlaista, -
mikä järkyttää minua.
Minusta tässä kyse on journalismin etiikasta.
Sinulla on vuosien kokemus journalismista.
Voitko kertoa hieman journalismin etiikasta?
Miten kuuluisi toimia verrattuna siihen, miten monet toimivat?
Aiemmin ohjenuorana oli, että jokaiseen juttuun ja lähteeseen -
piti saada varmistus kolmesta eri lähteestä.
Tätä periaatetta noudattivat niin valtamedia -
kuin muutkin organisaatiot.
Mutta vuosien mittaan kiivastahtisuuden vuoksi -
etenkin sosiaalisen median aikakaudella -
liikkeellä on valtavasti virheellistä tietoa.
Isot organisaatiot haluavat pysyä ajan tasalla.
Niinpä kolmesta vahvistetusta lähteestä siirryttiin kahteen.
Sitten on olemassa kaikenlaisia näkökulmia, -
jotka haastavat niiden luotettavuutta.
Ja mikä nykyään on vahvistettu lähde?
Onko Facebook- tai Twitter-julkaisu sellainen?
Niitä ei katsota vahvistetuiksi lähteiksi.
Vahvistettu lähde tarkoittaa sitä, -
että jos jossakin laitoksessa väitetään tapahtuneen räjähdys, -
vahvistettu lähde tai raportti tarkoittaisi niitä ihmisiä, -
jotka olivat suoraan tai epäsuorasti mukana siinä tietyssä operaatiossa.
Muut eivät ole vahvistettuja lähteitä. - Se on toisen käden tietoa.
Otetaan esimerkiksi äänite, -
jolla esiintyy Iranin ulkoministeri Javad Zarif.
Tallenteen väitetään kuuluneen iranilaisten historiaprojektiin.
Laaja-alainen, yleinen arvio on, -
että koko juttu oli järjestetty -
ja että se oli kehitetty työkaluksi, -
jolla yritetään vaikuttaa diplomatiaan -
ja etäännyttää diplomaatteja vallankumouskaartista.
Näin lännen olisi helpompi hyväksyä se, -
että samalla kun Wienissä käydään neuvotteluja, -
vallankumouskaarti häiritsee USA:n aluksia Persianlahdella -
tai "Arabianlahden pohjoisosissa".
Me sitten tutkimme asiaa. Uutinen ilmestyi -
Iranin kansainvälisissä uutisissa ja New York Times -lehdessä.
New York Times tunnetaan siitä, että monet maat, myös Israel, -
lähettävät sen kautta viestejä.
Kansainvälisesti.
Tiettyjä, arvostettuja ja uskottavina pidettyjä toimittajia, -
joita eri viranomaiset pitävät luotettavina, -
käytetään viestin välittäjänä eri maiden välillä.
Siinä ei ole mitään vikaa, jos sen ymmärtää.
Jos tietää sen ja osaa lukea rivien välistä, -
se on täysin oikeutettua ja sitä on tehty jo vuosia.
Joka tapauksessa lehti julkaisi vuodetun äänitteen.
Yhtäkkiä kautta koko internetin kaikkialla -
uutisoitiin tästä vuodetusta äänitteestä.
Ja ihmiset puhuivat siitä ja esittivät väitteitä.
He kertoivat, että näin ja näin tapahtui.
He uutisoivat John Kerrystä, joka todella kertoi Zarifille -
Israelin iskuista Syyriaan, että niitä oli 200.
Zarif esitti järkyttynyttä.
Tottahan hän tiesi, että Iranin kohteisiin hyökättiin.
Onhan hän Iranin ulkoministeri.
Sekään ei ollut yllätys, että se oli Israel.
Järkyttävää oli luultavasti se, että Kerry kertoi asiasta hänelle.
Se saattoi tapahtua Israelin siunauksella tai sitten ei.
Me emme tiedä sitä.
Me emme kuitenkaan uutisoineet asiasta -
kuin vasta monen päivän päästä.
Miksemme? Selvitin asiaa tiedustelu- kanavista, joihin meillä on yhteys.
Hankin nauhoitteen.
Yritimme kovasti etsiä jonkun, -
joka kääntäisi koko 3 tunnin 10 minuutin äänitteen.
Farsista mihin kieleen? - Englantiin.
Niin saisimme sen katsojien käyttöön.
Olisimme helposti voineet sanoa: "Tämä sanoi näin ja tuo näin."
Mutta onko minun eettistä välittää katsojille, jotka luottavat meihin, -
mitä New York Times tai Iranin kansainvälinen tv-kanava kertovat?
Lähdettä vahvistamatta. - Mitään vahvistamatta.
Itse henkilökohtaisesti uskon, ettei se ole.
Siksi joskus meiltä kestää kauemmin -
päästä tilanteeseen, jossa julkaisemme uutisjuttuja, -
jotka on todettu paikkansa pitäviksi, -
olipa kyse väitetyistä iskuista Syyriaan -
tai tapahtumista Libanonissa, Iranissa, Saudi-Arabiassa tai Jemenissä.
Yritämme tarkastella laaja-alaisesti kaikkea, -
mikä vaikuttaa suorasti tai epäsuorasti Israeliin ja Jerusalemin rauhaan.
Se on painopiste TV7 Israel-uutisissa, jolla me aikoinamme aloitimme, -
ja Jerusalem-studiossa, -
jossa keskustellaan aiheista pintaa syvemmältä.
Aiheilla on suoria vaikutuksia Jerusalemin rauhaan.
Niiden puolesta tulee rukoilla, kun rukoilemme rauhaa Jerusalemille.
Kerron toisenkin esimerkin, -
vaikkakaan en halua kertoa siitä liian pitkälti.
Esimerkki tulee asepalveluksen ajoiltani.
Suoritimme operaation, jota en tässä nyt tarkenna.
Palasimme kasarmille.
Meillä oli huoneessa televisio. Istuimme ja katselimme televisiota.
Televisiosta tuli uutiset.
Kuinka ollakaan, uutisissa kerrottiin operaatiostamme, -
mutta tiedot operaatiosta olivat täysin paikkansa pitämättömiä.
Tiedän, että armeijakin saattaa laskea liikkeelle väärää tietoa.
Joitain asioita tehdään tarkoituksella, -
sillä sodankäynnin yksi osa-alue on vastavakoilu.
Mutta se sai minut oivaltamaan, -
että meidän pitää työskennellä tämän asian suhteen, -
jotta katsojillamme olisi työkalut ymmärtää geopoliittisia haasteita, -
jotka vaikuttavat Israeliin ja Jerusalemin rauhaan.
Niinpä formaattimme muotoutui sellaiseksi, että kerromme, -
mitä kaikki sanovat ja mikä on kertomus asian ympärillä.
Kokonaiskuva. - Niin, ja erityisesti -
heitämme aika ajoin sekaan virkkeitä, -
joista asioista tietävät ymmärtävät, että mekin tiedämme.
On kaikenlaisia tällaisia asioita, joita me teemme.
Raamattu, niin Uusi kuin Vanhakin testamentti -
puhuvat paljon kielen vallan ja sanojen merkityksestä.
Voisitko lukea meille Jaakobin kirjeen 3. luvusta, -
erään kohdan, mitä UT kertoo?
Ehdottomasti.
Tahdon sanoa monille, jotka katsovat meitä, -
kristillisistä järjestöistä.
Kannattaa varoa tarkoin, mitä raportoitte ja sanotte.
Jos tarvitsette apua, ottakaa meihin yhteyttä.
Ohjaamme teidät mielellämme oikeiden henkilöiden luo, -
jos he hyväksyvät ― emme voi pakottaa ketään, -
saadaksenne totuudelliset raportit. Kuulopuheiden perusteella raportointi-
jättää paholaiselle sijaa petkuttaa.
Sen ymmärtäminen on tärkeää.
Luetaan yhdessä Jaak. 3.
Jaakobin kirjeen luku 3.
Menen jakeeseen...
Luen jakeet 1―12.
"Veljeni, älkööt aivan monet teistä pyrkikö opettajiksi, -
sillä te tiedätte, että me saamme sitä kovemman tuomion.
Sillä monessa kohden me kaikki hairahdumme.
Jos joku ei hairahdu puheessa, niin hän on täydellinen mies -
ja kykenee hillitsemään myös koko ruumiinsa.
Kun panemme suitset hevosten suuhun, -
että ne meitä tottelisivat, niin voimme ohjata niiden koko ruumiin.
Katso, laivatkin, vaikka ovat niin suuria -
ja tuimain tuulten kuljetettavia, -
ohjataan varsin pienellä peräsimellä, minne perämiehen mieli tekee.
Samoin myös kieli on pieni jäsen -
ja voi kuitenkin kerskata suurista asioista.
Katso, kuinka pieni tuli, ja kuinka suuren metsän se sytyttää!
Myös kieli on tuli, on vääryyden maailma; -
kieli on se meidän jäsenistämme, joka tahraa koko ruumiin, -
sytyttää tuleen elämän pyörän, itse syttyen helvetistä.
Sillä kaiken luonnon, sekä petojen että lintujen, -
sekä matelijain että merieläinten luonnon, voi ihmisluonto kesyttää -
ja onkin kesyttänyt; mutta kieltä ei kukaan ihminen voi kesyttää; -
se on levoton ja paha, täynnä kuolettavaa myrkkyä.
Kielellä me kiitämme Herraa ja Isää, ja sillä me kiroamme ihmisiä, -
Jumalan kaltaisiksi luotuja; samasta suusta lähtee kiitos ja kirous.
Näin ei saa olla, veljeni.
Uhkuuko lähde samasta silmästä makeaa ja karvasta vettä?
Eihän, veljeni, viikunapuu voi tuottaa öljymarjoja eikä viinipuu viikunoita?
Eikä myöskään suolainen lähde voi antaa makeata vettä."
Aamen.
Jumalan Sana puhuu puolestaan. - Niin puhuu.
Se on niin yksinkertaista.
Mennään seuraavaan aiheeseemme.
Haluamme keskustella kahdesta uudesta ohjelmasta.
Haluamme näyttää teille esittelyvideot.
Ohjelmat ovat "Lähi-itä aikajanalla" -
ja "TV7's Middle East Review" (Lähi-idän katsaus).
Ne tulevat aina kuukauden viimeisenä lauantaina.
Lauantaina ja sunnuntaina. - Viimeisenä viikonloppuna.
Niissä kootaan yhteen kuukauden tapahtumia.
"Lähi-itä aikajanalla" -ohjelmassa sinä ja Amir Tsarfati -
keskustelette Raamatun näkökulmasta, -
miten tapahtumat liittyvät Jumalan lupauksiin -
ja profetioihin lopunaikoina.
Aivan. Korostan, ennen kuin katsomme -
uuden, ennen julkaisemattoman esittelyvideon -
TV7 Middle East Review -ohjelmasta. Meille on suuri siunaus -
saada ohjelman vetäjäksi yksi Israelin etevimmistä tiedusteluviranomaisista.
Hän johti tutkimusosastoa -
yhdessä arkaluontoisimmista asemista Israelissa.
Ohjelman toinen vetäjä on entinen suurlähettiläs.
Hän on toiminut pitkään Israelin ulkoasiain toiminnoissa.
Hän on entinen USA:n-suurlähettiläs ja Israelin varaulkoministeri.
Kiitos Jumalalle siitä, että he molemmat ovat mukana TV7:ssä.
Katsotaan esittelyvideo.
Keskustellaan sen jälkeen Lähi-itä aikajanalla -ohjelmasta.
DANIEL AJALON, ENT. VARAULKOMINISTERI
Israelin strateginen tilanne on täysin uusi.
ERAN LERMAN, ARMEIJAN ENTINEN TIEDUSTELUJOHTAJA
Iran haluaa käyttää Syyriaa. Venäjä yrittää pelastaa Assadin.
HIENO KATSAUS. KESKUSTELUA OLI HELPPO SEURATA.
Meillä on Persianlahden maiden tuki.
Meidän täytyy ylläpitää uskottavaa sotilasuhkaa.
Tämä on TV7:n katsaus Lähi-itään.
Hienoa. Mikä siunaus!
Ja tietysti, kuten mainitsit, -
ohjelma esitetään kuukauden viimeisenä lauantaina.
Danny ja Eran tulevat tekemään katsauksensa säännöllisesti.
Ohjelma näkyy myös TV7:llä ja YouTube-kanavallamme -
sekä muutamalla muulla kanavalla, -
jotka ottavat ohjelman ohjelmistoonsa.
Mutta kiitos Jumalalle, että meillä on kaksi näin arvostettua henkilöä.
He pystyvät antamaan tietoa ja valaisemaan -
kuluneen kuukauden tapahtumia ja tulevan kuukauden polttopisteitä.
Sunnuntaina sitten esitetään Lähi-itä aikajanalla -ohjelma.
Katsoit sitä varten sananpaikan, jonka nyt luen.
Se on vertaus viikunapuusta.
Se lukee Matt. 24:32―35:ssä.
"Mutta oppikaa viikunapuusta vertaus: -
kun sen oksa jo on tuore ja lehdet puhkeavat, -
niin te tiedätte, että kesä on lähellä. Samoin te myös, -
kun näette tämän kaiken, tietäkää, että se on lähellä, oven edessä.
Totisesti minä sanon teille: tämä sukupolvi ei katoa, -
ennenkuin kaikki nämä tapahtuvat.
Taivas ja maa katoavat, mutta minun sanani eivät koskaan katoa."
Kiitos Jumalalle.
Lue sinä nopeasti jakeet 36―44. Tai itse asiassa meillä ei ole aikaa.
Selvä. Mutta uskon Jumalan kertovan meille, -
että meidän täytyy tarkkailla merkkejä, rukoilla ja olla aina valmiina.
Aivan. Ikävä kyllä meillä ei ole paljon aikaa, sillä haluamme näyttää -
myös toisen esittelyvideon.
Kannustan teitä lukemaan jakeet Matt. 24:36―44.
Olisin halunnut, että Jair olisi lukenut ne tässä.
Mutta laitetaanpa Lähi-itä aikajanalla -esittelyvideo pyörimään nyt.
LÄHI-ITÄ AIKAJANALLA
"Ennustus Damaskosta.
Katso, Damasko poistetaan kaupunkien luvusta".
"[Jerusalem!] Jospa tietäisit sinäkin tänä päivänä, -
mikä rauhaasi sopii! Mutta nyt se on sinun silmiltäsi salattu."
"Mutta sinä päivänä minä tahdon hävittää kaikki pakanakansat, -
jotka hyökkäävät Jerusalemia vastaan."
LÄHI-ITÄ AIKAJANALLA
Kiitos Jumalalle!
Pakko sanoa. Aina kun näen esittelyvideot, -
kiitän tiimistämme täällä Jerusalemissa.
He työskentelevät todella kovasti, -
samoin Jair ja muu TV7-väki täällä.
Samoin Jonathan. - Yritän parhaani.
On kunnia-asia, kun voi palvella Herraa tällä tavalla -
ja näin ahkeralla työporukalla, -
joka haluaa vaikuttaa kansoihin.
Ohjelma-aika on loppumaisillaan. Ellette ole vielä nähneet -
aiempia Lähi-itä aikajanalla- tai Middle East Review -ohjelmia, -
katsokaa ne YouTube-kanavaltamme -
tai ohjelma-arkistosta sivustolla tv7israelnews.com.
Oliko vielä jotain muuta?
Rukoilkaa rauhaa Jerusalemille ja pelastusta Israelille.
Kiitos, että seurasit ohjelmaa.
Kiitos, Jair. Jumalan siunausta! Näkemiin.
Suomennos: Marianne Tenetz